Versindaba » Blog Archive » Onderhoud met Nathan Trantraal
Wednesday, June 19th, 2013 | Onderhoude.
5 Kommentare op "Onderhoud met Nathan Trantraal"
Uitstekende interview! Ronelda en Nathan bly nou vir 'n tydjie by ons in Den Haag en ek is elke dag maar weer van vooraf gegooi deur Nathan se geweldige belesenheid. Mens betrap hom nie maklik op 'n boek uit die wêreldliteratuur wat hy nog nie gelees het, musiek wat hy nie ken nie, 'n filosoof wie se werk hy nie op die punte van sy vingers kan juggle nie. En die geskiedenis van die filmkuns is by hom tweede natuur. Die man is net eenvoudig briljant. Ek weet nie of ek al in die wêreld van die akademie iemand met soveel kennis teegekom het nie, beslis nie in SA nie, maar selfs hier in Europa sal hy hulle een vir een 'n go gee. Met 'n ongelooflike sin vir humor. En boonop is hy so 'n liewe pa en sorgsame man vir Ronelda. Dis mooi om hulle te bekyk en dan kan mens nie glo wat hulle al alles meegemaak het nie.
"Een echt nieuw geluid" sal die Nederlanders om my sê en dan ook nog toevoeg: "Het is de hoogste tijd." Trantaal sluit wat my betref net aan by Small omdat hy in Kaaps-Afrikaans skryf. Ek vermoed sterk dat hy nie die godsdiens georiënteerdheid van Small het nie, soos in "Ko, lat ons sing" wat begin met 'Vrinne / lat ons die Bybel oepeslaan' of in "Groot Krismisgabet": 'Here / nou weer lowe ons jdou'. Ek vermoed ook dat die lydsame houding van Small onder apartheid in gedigte soos "Oppie parara" en "What abou'de lo?" by Trantaal ontbreek. Tereg! Demokrasie is amptelik amper 20 jaar oud, Trantaal se hele volwasse lewe. Die bekoring in bg. gedig lê vir my o.a. in 'n op en wakker Kaaps wat hier ook in staat is om 'n kwesbare moment van vervlietende bekoring asemophou raak te verwoord. Woorde soos 'wan je sit net en smile / en biewe binnetoe' en '… as jy nou jou mon oepmaak / gannie hele wêreld ytmekaa yt val" is universele bekoring wat niks met godsdiens of politiek te make het nie. Nathal Trantaal se debuut maak my opreg nuuskierig. Ek sal sy werk graag verder wil vergelyk met Small, S.V. Petersen e.a., maar ook met Wopko Jensma.
"Daa is fokkol stories in Nederland wan niks gebeu daa nie. Issie price wat jy betaal vi comfort. Dai is hoekom hulle ammel skryf oo hulle affairs, hulle psychiatrist en hoe hulle ma se borsmelk suur was."
Hierdie opmerking vat soveel raak van die soms verwaande eksistensiële siel wat die gemak van die 21ste eeu skep, in teenstelling met die werklikhede wat Trantraal raakvat. Ek kan nie wag om die bundel te lees nie. Hier kom gewis iets wat ons nie onaangeraak gaan laat nie, iets wat die dinge sê wat dalk soms ongesê is.